**MANUEL ÁlVAREZ DEL CASTILLO**

**Director General**

És doctor en Medicina i Cirurgia per la Universitat Autònoma de Barcelona i metge especialista en Medicina Intensiva. Té l’European Diploma in Intensive Care Mediicine (EDICM), el màster en Cardiopatia Isquèmica, atorgat per la Universitat de Barcelona, i és diplomat en Direcció de Serveis Integrats de Salut DSIS per ESADE. També té el Programa de Finances per a Directius per ESADE i el Programa d’Alta Direcció d’Empreses PADE per IESE.

Anteriorment, en el sector sanitari, ha estat metge adjunt de Medicina Intensiva en el Servei de Cures Intensives de l’Hospital Mútua de Terrassa; responsable de l’Àrea Tècnica Assistencial-Sotsdirector mèdic de l’Hospital Mútua de Terrassa; director mèdic de l’Hospital Universitari Mútua de Terrassa; director gerent de la Fundació Hospital Sant Joan de Déu de Martorell; director general de la Fundació Hospital Sant Joan de Déu de Martorell, de la Fundació residència Sant Joan de Déu de Martorell i ANS Associació de Neteja. És membre del patronat de Fundació PRODIS i membre fundador del patronat de la Fundació ImanCorp.

Actualment, també és professor de la UVic en la Facultat de Medicina.

**FRANCESCA MOYA FERRER**

**Directora Assistencial Corporativa**

És llicenciada en Medicina i Cirurgia per la Universitat de Barcelona; especialista en Reumatologia per l'Hospital Clínic de Barcelona; diplomada en Direcció de Serveis Integrats de Salut per ESADE Business School; postgraduada en Lean Practitioner, per l’Institut Lean Management i Universitat Politècnica de Catalunya; postgraduada en Lideratge Orgànic, per EUNCET i Universitat Politècnica de Catalunya; postgraduada en Gestión y Auditoría de la Calidad, per Euroinnova Business.

Anteriorment, en el sector sanitari, ha estat metgessa col·laboradora al servei d’Infeccions, metgessa interna resident de Reumatologia (MIR) i metgessa becària al servei de Reumatologia a l’Hospital Clínic de Barcelona. També, metgessa adjunta de guàrdies al Consorci Sanitari de la Casa de la Maternitat; metgessa adjunta interina de Reumatologia a temps parcial al Consorci Sanitari del Parc Taulí de Sabadell. A Mutua Terrassa, ha estat metgessa adjunta i cap de servei de Reumatologia a l’Hospital Universitari; sotsdirectora mèdica de l'Àrea Ambulatòria i Salut Mental de l’Àmbit de Servei Assistencial i directora de Processos i Qualitat Assistencial i cap de la Unitat d'Informació i Producció Assistencial (Direcció Econòmica) a la Fundació Assistencial.

**CARME GIMENO RUBERTE**

**Directora de Qualitat**

És llicenciada en Medicina i Cirurgia General, per la Universitat de Barcelona i màster en Documentació Clínica, per la Universitat Autònoma de Catalunya.

Actualment és professora associada del màster en Direcció de Institucions Sanitàries de la Universitat Autònoma de Catalunya.

Anteriorment, i en el sector sanitari, ha estat cap d’Admissions de l’Hospital Germans Trias i Pujol.

**DAVID ALVAREZ POZO**

**Director d’Infraestructures i Serveis Generals**

Té l’enginyeria tècnica de Màquines Navals, per la Universitat Politècnica de Catalunya. També té el màster universitari en Gestió Sanitaria, per la Universitat Internacional de Catalunya i el postgrau en Enginyeria Hospitalària, per la Universitat Oberta de Catalunya i el postgrau en Habilitats Directives per la Universitat de Vic.

És professor del *Máster en Gestión de Infraestructuras Hospitalarias y Equipamientos de Salud* i del *Máster en Dirección y Gestión Sanitaria* a OBS Busines School.

Anteriorment, en el sector sanitari ha estat director de Serveis Generals a la Fundació Hospital Sant Joan de Deu de Martorell.

**ESTHER SOLÀ SAPLANA**

**Directora Corporativa de Persones**

És llicenciada en Dret i màster en Assessoria Laboral i màster en Direcció d’Empreses. Té l’especialització en Auditoria Socio-laboral, Funció Directiva i Gestió per Processos, el *Program For Management Development* i el Programa de Certificació en Coaching Executiu.

Ha col·laborat en activitats docents com: l’assignatura Direcció de Persones del programa de Grau en ADE i l’assignatura *Organizaciones, mercados y personas*. És professora del mòdul I: *Planificación y gestión de los Recursos Humanos del curso de especialización en la gestión de los recursos humanos*. També és professora del *Máster en Medicina Transfusional en el módulo de “Gestión de un Banco de Sangre*” i és docent en càlcul de nòmines.

Anteriorment, ha estat directora de Persones al Consorci de Salut i Social de Catalunya; directora de Persones a la Fundació Escoles Garbí; directora de Persones i Valors al Banc de Sang i Teixits; directora de Desenvolupament de Persones i Comunicació Interna al Grup Altadis-Dronas; directora de Recursos Humans al Grup Horizon Outsourcing; cap de Personal a Conei Companyia Internacional d’Inversions; responsable de l’àrea laboral a Sentis Quintana Advocats Associats; responsable del departament d’Administració a Centres mèdics MEISA i tècnica de Recursos Humans al Grup Automobilístic FORD.

**FERRAN AYMERICH GAY**

**Director d’Informàtica i Comunicacions**

És enginyer tècnic en Telecomunicació per la Universitat Politècnica de Catalunya; màster en Gestió de Sistemes de la Informació per la Universitat Ramon Llull; postgrau en Seguretat a Internet per la Universitat Politècnica de Catalunya i Certificat en gestió de projectes, pel Project Management Institute. També ha rebut formació en metodologies àgils.

És col·laborador com a mentor del programa de *Mentoring* del capítol de Barcelona del Project Management Institute.

Des del 2008 forma part de Consorci Sanitari Integral, on es va incorporar com a administrador de sistemes, per després evolucionar a cap de Sistemes, a responsable d’Oficina de Projectes i a responsable de Sistemes d’Informació abans d’assolir la Direcció de Tecnologia i Salut Digital. Anteriorment al Consorci Sanitari Integral, havia treballat en el sector immobiliari i la distribució.

**MERITXELL SERRA GARRETA**

**Directora de Logística i Contractació Administrativa**

És llicenciada en Ciències Econòmiques i Empresarials, per la Universitat de Barcelona, màster en Gestió Sanitària, per la Universitat Internacional de Catalunya i postgrau en Direcció Financera per la Universitat Pompeu Fabra.

Anteriorment, i en el sector sanitari, ha estat sotsdirectora econòmica de la Fundació Privada Hospital Asil de Granollers.Amb anterioritat a la incorporació al sector salut, ha desenvolupat la seva trajectòria en empreses del sector industrial, construcció i banca.

**PALMIRA TEJERO CABELLO**

**Directora de Comunicació i Atenció al Ciutadà**

És diplomada en Treball Social, màster en Bioètica i Dret, per la Universitat de Barcelona, i postgrau en Gestió de Serveis Socials, per la Universitat de Barcelona.

Anteriorment, i en el sector sanitari, ha estat directora d’Atenció a l’Usuari i Serveis Socials del Consorci Sanitari Integral.

**SERGIO OLEAGA PÉREZ DE MENDIGUREN**

**Director Economicofinancer**

És llicenciat en Ciències Econòmiques i Empresarials, per la Universitat de Deusto; màster en Gestió de Centres i Serveis de Salut, per la Universitat de Barcelona, i màster de Logística Integral per l’ICIL.

Fins la seva incorporació al Consorci Sanitari Integral, ha estat consultor en projectes de reforma de sistemes de salut en diferents consultories.